મહિનાઓની ચર્ચાવિચારણા બાદ છેવટે વિલે-પાર્લે અને સાંતાક્રુઝ વચ્ચે આવેલા મિલન સબવેના રોડઓવર બ્રિજ (આરઓબી)ના કામકાજમાં થોડીક ગતિ આવી છે અને એમએમઆરડીએ (મુંબઈ મેટ્રોપૉલિટન રીજન ડેવલપમેન્ટ ઑથોરિટી)એ રેલવે-ટ્રૅક પર બનનારા બ્રિજનું કામ શરૂ કર્યું છે. એક સપ્તાહ પહેલાં જ ઑથોરિટીએ ચર્ચગેટ તરફ જતી લાઇન તથા પાંચમી લાઇન વચ્ચે જગ્યા વધારવાના કામની શરૂઆત કરી હતી. ત્યાર બાદ એણે ઈસ્ટથી વેસ્ટ તરફ જતા રોડઓવર બ્રિજના પાયા નાખવાનું મહત્વનું કામકાજ શરૂ કર્યું છે.